Sebaka sena sa marang-rang se sebelisa li-cookies. Ka ho sebelisa webosaete ena, u amohela ea rona Leano la Lekunutu. Ka manyami, Solomone o ile a palelwa ke go tšwela pele a dira dilo ka go dumelelana le bohlale bja Jehofa. O ile a hlokomologa taelo ya Modimo gomme a nyala basadi ba makgolo go akaretša le ba bantši bao ba bego ba rapela medimo e šele. Ganyenyane-ganyenyane, basadi ba gagwe ba ile ba mo dira gore a tlogele Jehofa gomme a rapele medimo ya diswantšho. Jehofa o ile a botša Solomone gore o tla tšeelwa karolo e nngwe ya mmušo. Modimo o itše ke karolo e nyenyane feela yeo e bego e tla šala lapeng la gagwe, ka baka la kholofetšo yeo a e holofeditšego Dafida tatagwe. Go sa šetšwe bohlanogi bja Solomone, Jehofa o ile a dula a botegela kgwerano ya Mmušo yeo a e dirilego le Dafida. Ba bangwe ba bolela gore ka ge Jesu e be e se Molefi, o be a ka se dumelelwe go ema godimo ga sekgethwa sa tempele, bjale ba re Sathane o swanetše go ba a ile a leka Jesu a diriša pono. Nywaga e makgolo pejana, Hesekiele le yena o ile a išwa tempeleng ka pono.—Hesekiele 8:3, 7-10; 11:1, 24; 37:1, 2.